**Zmluva o poskytovaní právnych služieb**

**uzavretá v zmysle § 269 ods. 2 Obchodného zákonníka a v zmysle zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov,**

**v spojení s vyhláškou Ministerstva spravodlivosti Slovenskej republiky č. 655/2004 Z. z.** **o odmenách a náhradách advokátov za poskytovanie právnych služieb v znení neskorších predpisov**

medzi

**Verejným obstarávateľom (klient)**

Názov: Mesto Handlová

Sídlo: Námestie baníkov 7, 972 51 Handlová

Zastúpený: Mgr. Silvia Grúberová, primátorka mesta

IČO: 00318094

DIČ: 2021162660

Bankové spojenie: Slovenská sporiteľňa, a. s.

IBAN: SK78 0000 0000 000370826010

(ďalej len „klient“)

a

**Poskytovateľom (advokát)**

Obchodné meno:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

(ďalej len „poskytovateľ)

(klient a poskytovateľ ďalej v texte zmluvy spolu len „zmluvné strany“)

**Preambula**

Zmluvné strany uzatvárajú túto zmluvu o poskytovaní právnych služieb, ktorá vyplýva z výsledkov verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), zadaním zákazky „Právne služby pre mesto Handlová“.

**I. Predmet a obsah zmluvy**

1.1. Poskytovateľ sa touto zmluvou zaväzuje poskytovať klientovi po dobu trvania tejto zmluvy právne služby v oblasti občianskeho, obchodného, pracovného a komunálneho práva.

1.2. Predmetom tejto zmluvy je poskytovanie právnych služieb klientovi poskytovateľom v nasledovnom rozsahu:

* právne poradenstvo,
* vyhotovovanie zmlúv s partnermi klienta,
* pripomienkovanie zmlúv s partnermi klienta
* vyhotovovanie právnych stanovísk a rozborov,
* spracovanie podaní na súd - žaloby, návrhy na exekúciu, vyjadrenia k návrhom, odvolania,
* súdne vymáhanie pohľadávok klienta,
* riešenie pracovnoprávnych sporov klienta,
* zastupovanie klienta v konaní pred súdmi a inými právnymi subjektmi,
* ostatné právne služby podľa potrieb klienta.

1.3. Poskytovateľ zabezpečí pre klienta po dobu trvania zmluvy poskytovanie právnych služieb v rozsahu 12 hodín týždenne v sídle svojej advokátskej (právnej) kancelárie alebo prostredníctvom telekomunikačných alebo elektronických komunikačných prostriedkov.

**II. Práva a povinnosti zmluvných strán**

2.3. Poskytovateľ sa zaväzuje:

a) právnu pomoc poskytovať riadne, včas a v súlade s platnými právnymi predpismi pričom zodpovedá klientovi za kvalitný výkon právnej pomoci v súlade s právnymi predpismi, dbá na hospodárnosť poskytovania právnych služieb, koná vždy v záujme klienta, presadzuje jeho záujmy a chráni jeho práva,

b) oznamovať klientovi všetky okolnosti, ktoré zistil pri výkone svojej činnosti a ktoré môžu mať vplyv na pokyny klienta poskytovateľovi,

c) na vyžiadanie klienta ho informovať o priebehu vybavovania konkrétnej veci,

d) odovzdať klientovi bez zbytočného odkladu dokumenty, ktoré za neho prevzal pri výkone svojej činnosti od tretích osôb,

e) zachovávať mlčanlivosť o všetkých skutočnostiach, o ktorých sa dozvie pri poskytovaní právnej pomoci a mlčanlivosťou zaviazať aj svojich zamestnancov, ktorý majú prístup k týmto skutočnostiam a zabezpečiť ochranu osobných údajov klienta, ktoré podliehajú osobitným zákonom a ktoré získa pri výkone svojej činnosti v zmysle tejto zmluvy.

2.4. Poskytovateľ zodpovedá klientovi za škodu, ktorá mu vznikne v dôsledku nesprávneho poskytovania právnych služieb. Poskytovateľ sa zbaví zodpovednosti za škodu v prípade, ak preukáže, že škode nemohol zabrániť ani pri vynaložení všetkého úsilia, ktoré je možné žiadať od poskytovateľa. Poskytovateľ má s ............................................................, IČO: ...................., uzatvorenú poistnú zmluvu o poistení zodpovednosti za škodu spôsobenú výkonom advokácie, a to v rozsahu ......................... EUR.

2.5. Poskytovateľ nie je pri výkone svojej činnosti viazaný pokynmi klienta, pokiaľ sú v rozpore so všeobecne záväznými právnymi predpismi alebo dobrými mravmi, rovnako nie je viazaný pokynmi klienta, ak ide o obsah právneho názoru. Poskytovateľ je povinný pri poskytovaní právnej pomoci upozorniť klienta na zrejmú nevhodnosť jeho pokynov, ktoré by mohli mať za následok vznik škody. V prípade ak klient napriek upozorneniu poskytovateľa trvá na splnení pokynov, poskytovateľ nezodpovedá za škodu vzniknutú v tejto príčinnej súvislosti.

2.6. Poskytovateľ je oprávnený na poskytovanie právnych služieb pre klienta poveriť tretiu osobu. Za takto vykonanú právnu pomoc zodpovedá akoby ju vykonával sám.

2.7. Klient sa zaväzuje:

a) poskytovať poskytovateľovi úplné, prehľadné, pravdivé a včasné informácie a podklady potrebné k zastupovaniu a podávaniu písomných stanovísk k predloženým otázkam,

b) v stanovených lehotách uhrádzať všetky súdne a správne poplatky, ktorých zaplatenie bude nevyhnutné pre poskytovanie právnej pomoci,

c) v prípade potreby udeliť poskytovateľovi písomné plnomocenstvo na konanie vo veciach súvisiacich s poskytovaním právnej pomoci v rozsahu tejto zmluvy.

2.7. Klient dáva týmto poskytovateľovi výslovný súhlas v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, ako aj v súlade s ustanoveniami o GDPR na získanie a spracovanie osobných údajov, ktoré sú mu klientom v súvislosti s poskytovaním právnych služieb poskytnuté, s tým, že klient týmto súhlasí, aby tieto osobné údaje boli poskytovateľom za účelom poskytovania právnych služieb klientovi zisťované a uchovávané.

**III. Odmena za právne služby a výdavky poskytovateľa**

3.1. Klient sa zaväzuje zaplatiť poskytovateľovi za poskytovanie právnych služieb v rozsahu bodu I. tejto zmluvy paušálnu mesačnú odmenu vo výške .................. EUR bez DPH, sadzba DPH ................. %, výška DPH ............... EUR, ................ EUR s DPH, v zmysle § 5 písm. a) vyhláškou Ministerstva spravodlivosti Slovenskej republiky č. 655/2004 Z. z. o odmenách a náhradách advokátov za poskytovanie právnych služieb v znení neskorších predpisov, na účet poskytovateľa uvedený v záhlaví zmluvy, na základe faktúry vystavenej a doručenej poskytovateľom vždy po skončení kalendárneho mesiaca, s lehotou splatnosti 14 dní. Odmena za poskytnutie právnych služieb v zmysle tejto zmluvy za celú dobu trvania tejto zmluvy predstavuje sumu ........................... EUR bez DPH, sadzba DPH ...........................%, výška DPH ................ EUR, ................... EUR s DPH.

3.2. Klient sa zaväzuje uhradiť poskytovateľovi všetky hotové výdavky, ktoré preukázateľne vynaloží v súvislosti s poskytovaním právnej pomoci klientovi.

3.3. V prípade, ak klientovi vznikne právo na náhradu trov právneho zastúpenia od druhého účastníka sporu (protistrany), patrí táto náhrada trov právneho zastúpenia poskytovateľovi, okrem súdneho poplatku, ktorý uhradil klient.

3.4. Náhradu cestovných náhrad bude klient preplácať poskytovateľovi podľa všeobecných pravidiel pre používanie súkromných motorových vozidiel na služobné účely a to pri zastupovaniach, na ktoré klient splnomocní poskytovateľa. Cesty mimo miesta poskytovania právnej pomoci budú vopred dohodnuté. Klient súhlasí, aby poskytovateľ na tieto cesty používal vlastné osobné motorové vozidlo.

**IV. Trvanie zmluvy**

4.1. Zmluva sa uzatvára na dobu určitú, a to od 01.01.2022 do 31.12.2022.

4.2. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle mesta Handlová.

**V. Zmena a ukončenie zmluvy**

5.1. Zmena tejto zmluvy je možná len písomnou dohodou zmluvných strán.

5.2. Zmluvu možno ukončiť dohodou zmluvných strán ku dňu dohodnutému účastníkmi zmluvy, alebo výpoveďou ktoroukoľvek zmluvnou stranou. Výpoveď je účinná uplynutím 2 mesačnej výpovednej lehoty, ktorá začína plynúť prvým dňom nasledujúceho mesiaca po doručení výpovede druhej zmluvnej strane.

**VI. Záverečné ustanovenia**

6.1. Zmluvné strany si túto zmluvu prečítali, jej obsahu porozumeli, na obsahu zmluvy sa dobrovoľne dohodli, ich prejav vôle je slobodný, vážny, určitý a zrozumiteľný. Na znak súhlasu s obsahom tejto zmluvy ju vlastnoručne podpísali.

6.2. Zmluva je vyhotovená v štyroch (4) rovnopisoch, z ktorých tri (3) rovnopisy sú určené pre klienta a jeden (1) rovnopis je určený pre poskytovateľa.

V Handlovej, dňa .......... V ..............................., dňa ..........

Klient: Poskytovateľ:

................................... ...................................

Mgr. Silvia Grúberová

 primátorka mesta